蔡元雲

蔡元雲，香港知名宗教界同醫學界人士，社會工作者，突破機構創辦人之一，曾經擔任突破雜誌社長、突破機構總幹事、突破滙動青年會長，現任教會關懷貧窮網絡副主席。

生平
蔡元雲早期喺聖公會聖馬太小學
同英皇書院畢業。之後1971年喺加拿大曼尼托巴醫學院畢業，獲得醫學博士學位，學成之後就即刻返香港，喺播道醫院行醫。當時，因為感覺到香港青少年嘅困境同需要，喺1973年創辦《突破雜誌》。1976年佢再去美國Trinity International University攻讀心理輔導，學成之後返香港直至今日。佢亦係極受歡迎嘅講員，經常喺多個家長同老師團體、學校、教會、同一啲國際性會議主講有關青少年嘅課題。

屋企
蔡元雲1970年同廖水玉結婚，有兩個仔，大仔有一個仔，細仔有一對孖仔，蔡元雲太太喺2013年過身。

個人榮譽 
 太平紳士
 香港浸會大學榮譽社會科學博士
 銀紫荊星章

著作
《醫者心》 ISBN 9789622640092
《敢夢‧ 想飛─ 你也可以計劃人生》 ISBN 9628791354
《從未遇上的父親》 ISBN 9789622643307
《塑造21 世紀年輕人─ 青少年工作者手冊》 ISBN 9622642586
《炮製少年不倒翁─ 家校抗逆手冊》 ISBN 9622643795
《與恩師的10堂課：我的路》 ISBN 9789888073054

香港醫學界人士
香港新教徒
英皇書院舊生
香港浸會大學榮譽博士
元雲